Stórleikur á Ásvöllum í kvöld
Það er sannkallaður stórleikur á dagskrá í N1-deild karla í handknattleik í kvöld þegar bikarmeistarar Hauka fá Akureyri í heimsókn. Þarna mætast liðin í öðru og þriðja sæti deildarinnar og sigurliðið gæti tyllt sér á toppinn.
Liðin hafa unnið sinn leikinn hvorn í deildinni í vetur. Haukar höfðu betur á heimavelli sínum í október, 23:22, en Akureyringar svöruðu fyrir sig með því að vinna á Akureyri, 20:19, þegar liðin mættust í desember.
Haukar hafa verið brokkgengir í síðustu leikjum og töpuðu til að mynda fyrir botnliði Gróttu í síðustu viku á meðan Akureyringar hafa unnið fjóra leiki í röð.
Tveir aðrir leikir fara fram í kvöld. Íslandsmeistarar FH taka á móti Gróttu og spurning hvort Seltirningum tekst að vinna sinn annan sigur í deildinni og það á móti hinu Hafnarfjarðarliðinu. FH-ingar eru í efsta sæti deildarinnar með jafnmörg stig og Haukar en þeir töpuðu sínum fyrsta leik í deildinni á árinu þegar þeir biðu lægri hlut fyrir Valsmönnum í síðustu viku.
Í Mosfellsbæ taka heimamenn á móti HK-ingum og þar verður örugglega hart barist. Afturelding er nú aðeins fjórum stigum fyrir ofan Gróttu og er því ekki laust við falldrauginn og HK-ingar eru í baráttu um að komast í úrslitakeppnina.
Leikir kvöldsins:
18.30 Haukar - Akureyri
19.30 FH - Grótta
19.30 Afturelding - HK
Það er sannkallaður stórleikur á dagskrá í N1-deild karla í handknattleik í kvöld þegar bikarmeistarar Hauka fá Akureyri í heimsókn.
Þarna mætast liðin í öðru og þriðja sæti deildarinnar og sigurliðið gæti tyllt sér á toppinn.
Liðin hafa unnið sinn leikinn hvorn í deildinni í vetur.
Haukar hafa verið brokkgengir í síðustu leikjum og töpuðu til að mynda fyrir botnliði Gróttu í síðustu viku á meðan Akureyringar hafa unnið fjóra leiki í röð.
Tveir aðrir leikir fara fram í kvöld.